জবিতে ফ্রেশ কোলার ভার্চুয়াল রিয়েলিটি ক্যাম্পেইনের দৃশ্য

Sun, 24 Aug 2025 16:48:15 +0000

জগন্নাথ বিশ্ববিদ্যালয়ে (জবি) প্রথমবারের মতো ফ্রেশ কোলার উদ্যোগে ‘ভার্চুয়াল রিয়েলিটি চ্যাম্পিয়নশিপ ক্যাম্পেইন’ অনুষ্ঠিত হয়েছে। রবিবার (২৪ আগস্ট) বিশ্ববিদ্যালয়ের বিবিএ ভবনের নিচতলায় সকাল ১০টা থেকে বিকাল ৫টা পর্যন্ত এই ক্যাম্পেইন চলে।

ক্যাম্পেইনে শিক্ষার্থীরা ভার্চুয়াল রিয়েলিটির মাধ্যমে ক্রিকেট খেলার অভিজ্ঞতা অর্জন করেন। দেশীয় পণ্য ফ্রেশ কোলাকে শিক্ষার্থীদের মধ্যে পরিচিত ও জনপ্রিয় করে তোলাই এ আয়োজনের মূল উদ্দেশ্য ছিল।

ফ্রেশ কোলা ক্যাম্পেইন টিমের অপারেশন হেড জুবায়ের আহমেদ বলেন, “জগন্নাথ বিশ্ববিদ্যালয়কে ধন্যবাদ জানাই আমাদের শিক্ষার্থীদের সঙ্গে সংযুক্ত হওয়ার সুযোগ করে দেওয়ার জন্য। দেশীয় ব্র্যান্ড ফ্রেশ কোলাকে প্রমোট করার জন্য আমরা এই ভার্চুয়াল রিয়েলিটি ক্রিকেট ক্যাম্পেইনের আয়োজন করেছি।”

ক্যাম্পেইনে আরও উপস্থিত ছিলেন টিমের সদস্য সাকিব আনোয়ার, মোহাম্মদ নূর, সিয়াম, সুমাইয়া মৌ, মিস দোলা, তৌকির, মেধাধ চৌধুরী ও মাইশা তাসীন।

এর আগে নর্থ সাউথ ইউনিভার্সিটি, ইস্ট ওয়েস্ট ইউনিভার্সিটি, ড্যাফোডিল ইউনিভার্সিটি ও আহসানুল্লাহ ইউনিভার্সিটিসহ দেশের বিভিন্ন বিশ্ববিদ্যালয়ে ফ্রেশ কোলার এই ধরনের ক্যাম্পেইন অনুষ্ঠিত হয়েছে। জগন্নাথ বিশ্ববিদ্যালয়ে আয়োজিত এ ক্যাম্পেইনটি ‘আইটি সোসাইটি’র আহ্বানে এবং মার্কেটিং এজেন্সি ‘ট্রি অব লাইফ’-এর সহযোগিতায় সম্পন্ন হয়।