প্রাকৃতিক খাদ্যেই মোটাতাজা কোরবানির গরু, বাজারজাত করছে সিরাজগঞ্জের খাঁন এগ্রো ফার্ম

Sat, 17 May 2025 09:03:08 +0000

⁣আসন্ন ঈদুল আজহা উপলক্ষে প্রাকৃতিক খাদ্য ও দেশীয় পদ্ধতিতে মোটাতাজা করা গরু বাজারজাত শুরু করেছে সিরাজগঞ্জের খ্যাতনামা প্রতিষ্ঠান খান এগ্রো ফার্ম। কোনো ধরনের কৃত্রিম হরমোন কিংবা ক্ষতিকর রাসায়নিক উপাদান ছাড়াই খামারে পশু পালন করা হচ্ছে বলে জানিয়েছে প্রতিষ্ঠানটি।

সরেজমিনে ঘুরে দেখা গেছে, পশুগুলোকে প্রতিদিন খাওয়ানো হচ্ছে ঘাস, খড়, চালের কুড়া, গমের ভুষি, খৈল, ডালের গুঁড়া এবং ভাতসহ বিভিন্ন প্রাকৃতিক ও পুষ্টিকর খাদ্য। প্রতিটি গরুর পরিচর্যায় রয়েছে প্রশিক্ষিত কর্মীবাহিনী। সময়মতো ভ্যাকসিন ও চিকিৎসাসেবাও নিশ্চিত করা হয়েছে।

খামারটির ব্যবস্থাপক নাজমুল ইসলাম খান বলেন, “আমরা পশুগুলোকে সন্তানতুল্য মনে করে লালন-পালন করি। সুস্থ, সবল এবং নিরাপদ পশু সরবরাহ করাই আমাদের মূল লক্ষ্য।”

ইতোমধ্যে ফার্মের ফেসবুক পেজে গরুর ছবি ও ভিডিও প্রকাশ করা হয়েছে, যা ক্রেতাদের মধ্যে ব্যাপক আগ্রহ সৃষ্টি করেছে। গরু দেখার ও কেনার জন্য অনলাইনের পাশাপাশি সরাসরি খামারে যাওয়ার সুযোগও রাখা হয়েছে।

সিরাজগঞ্জ জেলা প্রাণিসম্পদ দপ্তরের তথ্যমতে, ২০২৫ সালের কোরবানির জন্য জেলায় প্রায় ১ লাখ ৮৫ হাজার গরু প্রস্তুত করা হয়েছে। এর মধ্যে উল্লেখযোগ্যসংখ্যক পশু প্রাকৃতিক উপায়ে মোটাতাজা করা হয়েছে।

খাঁন এগ্রো ফার্মের এই উদ্যোগ স্বাস্থ্যসম্মত ও পরিবেশবান্ধব পশুপালনের একটি ভালো উদাহরণ হিসেবে দৃষ্টান্ত স্থাপন করছে। ক্রেতাদের কাছে নিরাপদ কোরবানির পশু পৌঁছে দিতে তাদের এ ধরনের প্রচেষ্টা ব্যাপক প্রশংসার দাবি রাখে।